আর পাঁচটা দিনের মতোই স্কুল সেরে বন্ধুদের সঙ্গে বাড়ি ফিরছিল। কিন্তু, ফেরা হলনা। ট্রেনে চাকায় পিষ্ট হয়ে মৃত্যু হল  বেহালার আয়োবিন জানার। বৃহস্পতিবার সকালে বন্ধুদের সঙ্গে পার্ক সাকার্স স্টেশনে পৌছয় আয়োবিন। পার্কসাকার্স ডন বস্কোর নবম শ্রেণির ছাত্রের সঙ্গে ছিল তার দু-একজন বন্ধুও। বজবজ লোকালে উঠতে যায় তিনজন। কিন্তু, আয়োবিনের পিঠের ব্যাগটা আটকে যায়। ট্রেনের পা দানি ও রেল লাইনের মাঝের ফাঁকে ঢুকে যায় আয়োবিন। তারপর সব শেষ। এলাকার মানুষের অভিযোগ, পার্কসাকার্স স্টেশনে ট্রেনের পা দানি ও স্টেশনের মধ্যে বিস্তর ফাঁক। যার জেরে প্রায়ই ঘটে দুর্ঘটনা। ভবিষ্যতে, দুর্ঘটনা এড়াতে অবিলম্বে ফাঁক মেরামতের দাবি তুলেছে পরিবার। (আরও পড়ুন- বদলাতে পারে দার্জিলিং মেলের রুট!)